Practic, incrustațiile dentare sunt o variantă mult mai estetică și mult mai eficientă la clasicele plombe. Incrustațiile dentare sunt lucrări protetice de un nivel estetic ridicat care nu doar că seamănă extrem de bine cu aspectul dinților naturali, însă sunt și personalizate pentru fiecare pacient în parte. Incrustațiile dentare sunt lucrate la comandă, pe bază de amprentă dentară. Așadar, aceste incrustații nu doar că arată ca un dinte natural, dar arată ca dintele TĂU natural. Diferența principală dintre incrustațiile dentare și plombe este că materialul utilizat nu conține metale. Totuși, materialul folosit pentru incrustații este de o calitate ridicată și de o rezistență uimitoare (ionomeri de sticlă sau compozite fotopolimerizabile).